ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

 **Ո Ր Ո Շ ՈՒ Մ**

 **2022 թվականի N -Ն**

**ԳԵՏԻ ԻՆՔՆԱՄԱՔՐՄԱՆ ԿԱՐՈՂՈՒԹՅԱՆ ԳՆԱՀԱՏՄԱՆ ՄԵԹՈԴԸ**

**ԵՎ ԿԻՐԱՐԿՄԱՆ ՄԵԽԱՆԻԶՄՆԵՐԸ ՍԱՀՄԱՆԵԼՈՒ ՄԱՍԻՆ**

Ղեկավարվելով Հայաստանի Հանրապետության ջրային օրենսգրքի 68.1-ին հոդվածի 4-րդ մասով՝ Կառավարությունը որոշում է.

1. Սահմանել **գետի ինքնամաքրման կարողության գնահատման մեթոդը և կիրարկման մեխանիզմները՝ համաձայն հավելվածի**.

2. Սույն որոշումն ուժի մեջ է մտնում 2024 թվականի հունվարի 1-ից:

Հավելված

ՀՀ կառավարության 2022 թվականի

\_\_\_\_\_\_-ի \_\_\_\_\_\_ որոշման

**Գետի ինքնամաքրման կարողության գնահատման մեթոդը և կիրարկման մեխանիզմները**

**1.** Սույն հավելվածով սահմանվում է գետի ինքնամաքրման կարողության գնահատման մեթոդը (այսուհետ՝ Մեթոդ) և վերջինիս կիրարկման մեխանիզմները։

**2.** Սույն Մեթոդի մշակման հիմք է հանդիսացել «Գետի ինքնամաքրման կարողության գնահատման մեթոդի օգտագործողի ձեռնարկը» (տեղադրված է <http://env.am/> կայքում), ինչը կիրառելի է Հայաստանի Հանրապետության գետերի ինքնամաքրման կարողության գնահատման ժամանակ։

**3.** Գետերի ինքնամաքրման կարողության գնահատման ժամանակ պետք է հաշվի առնվեն գետերի հիդրոմորֆոլոգիական, հիդրոքիմիական և հիդրոկենսաբանական առանձնահատկությունները (հոսքի արագություն, հանքայնացման աստիճան, կենսածին նյութերի պարունակություն և այլն), ելակետային ցուցանիշների բազմազանությունը և դրանց ընտրության հնարավորությունը, գետի ինքնամաքրման կարողության տարեկան, սեզոնային և ամսական փոփոխությունների մասին տեղեկատվությունը, գետի ինքնամաքրման կարողության նվազմանն հանգեցնող աղտոտիչների խումբը։

**4.** Գետի ինքնամաքրման կարողության գնահատումն իրականացվում է գետի ինքնամաքրման կարողության գնահատման ինտեգրալ գործակցի (այսուհետ՝ ինտեգրալ գործակից) միջոցով, որի ստացման համար կիրառվում է հիդրոքիմիական, հիդրոկենսաբանական և հիդրոմորֆոլոգիական գործակիցների հիման վրա հաշվարկվող հետևյալ ընդհանրական բանաձևը.

որտեղ՝

ՀՔ-ն՝ հիդրոքիմիական ցուցանիշների հիման վրա ստացված գործակիցն է,

ՀԿ-ն՝ հիդրոկենսաբանական ցուցանիշների հիման վրա ստացված գործակիցն է,

ՀՄ-ն՝ հիդրոմորֆոլոգիական բազմազանության գործակիցն է։

5. Գետի ինքնամաքրման կարողության գնահատման հիդրոքիմիական բաղադրիչի հաշվարկի համար կիրառվում է հետևյալ բանաձևը.

որտեղ՝

ՀՔ-ն գետի տվյալ հատվածի ջրի ինքնամաքրման կարողությունն է (վրկ-1),

Q-ն՝ տվյալ հատվածում գետի ջրի ծախսը (մ3/վրկ) (գետահատվածի սկզբում և վերջում),

C-ն գետի ջրի որակի գնահատման ընդհանրական/համալիր արժեքն է՝ հաշվարկված ջրի որակի կանադական ինդեքսով (գետահատվածի սկզբում և վերջում),

L-ը գետահատվածի երկարությունն է (մ),

U-ն՝ գետի հոսքի արագությունը (մ/վրկ) գետահատվածի վերջում։

6. Գետի ինքնամաքրման կարողության գնահատման հիդրոկենսաբանական բաղադրիչի հաշվարկի համար կիրառվում է հետևյալ բանաձևը.

որտեղ`

-ն գետի ջրի ինքնամաքրման կարողության գործակիցն է,

-ը՝ գետի ջրի աղտոտվածության հիդրոկենսաբանական ցուցչի արժեքն աղտոտման կետում,

-ը՝ հիդրոկենսաբանական ցուցչի արժեքն աղտոտման աղբյուրից t ժամանակամիջոց հետո,

-ը՝ ուսումնասիրվող գետահատվածի երկարությունը,

-ն` գետի հոսքի միջին արագությունն ուսումնասիրվող գետահատվածում:

**7.** Գետի ինքնամաքրման կարողության գնահատման հիդրոմորֆոլոգիական բաղադրիչը ստանալու համար անհրաժեշտ է գնահատել` գետի ջրի տուրբուլենտությունը, գետի հատակի նստվածքների տեղափոխման լարվածությունը, հատակի մորֆոլոգիան, գետի հոսքի արագությունը և խորությունը։

1) Հիդրոմորֆոլոգիական գործակցի ստացման համար կիրառվում է հետևյալ մեթոդը.

ա․ հաշվարկվում է տեղամասի բոլոր հատվածների համար պարամետրերի վարիացիայի գործակիցները հետևյալ բանաձևով․

որտեղ`

-ն -րդ պարամետրի վարիացիայի գործակիցն է, -ն -րդ պարամետրի արժեքների միջին քառակուսային շեղումը, -ն -րդ պարամետրի արժեքների միջին թվաբանականը։

բ․ յուրաքանչյուր պարամետրի համար որոշվում էպարցիալ գործակիցը **(),** որն ստացվում է հետևյալ բանաձևով․

2) Տեղամասիհիդրոմորֆոլոգիական բազմազանության գործակիցը (**ՀՄ)** որոշվում է հետևյալ բանաձևով․

որտեղ՝ n-ը պարամետրերի քանակն է։

**8.** Գետի ինքնամաքրման կարողության գնահատման ինտեգրալ գործակցի հիման վրա գետի ինքնամաքրման կարողությունը բաժանվում է հետևյալ դասերի.

|  |  |
| --- | --- |
| **Գործակից** | **Դաս** |
| 0-0.1 | V (վատ) |
| 0.1-0.2 | IV (անբավարար) |
| 0.2-0.3 | III (միջակ) |
| 0.3-0.44 | II (լավ) |
| 0.44 -ից մեծ | I (գերազանց) |

**9.** Մեթոդը կիրառվում է՝

1. ջրավազանային կառավարման պլանների մշակման դեպքում,
2. մոնիտորինգային ծրագրերի մշակման ժամանակ,
3. մակերևութային ջրային մարմինների որակի նորմերի սահմանման ժամանակ,
4. ջրային ռեսուրսներ թափվող կեղտաջրերի թույլատրելի սահմանային արտահոսքի չափաքանակների և դրանց ներկայացվող պահանջների սահմանման համար` Հայաստանի Հանրապետության բնապահպանության նախարարի 2003 թվականի դեկտեմբերի 10-ի N 464-Ն հրամանի վերանայումից հետո,
5. ջրային ռեսուրսների կառավարման միջոցառումների նախագծման, մշակման և շրջակա միջավայրի պահպանության հիմնախնդիրների լուծման համար,
6. ջրային ռեսուրսներիէկոլոգիական կարգավիճակիբացահայտման համար,
7. կլիմայի փոփոխության նկատմամբ ջրային ռեսուրսների խոցելիության գնահատման և հարմարվողականության միջոցառումների մշակման համար,
8. ուսուցողական, գիտահետազոտական և այլ նպատակներով։